‘રાકેશ, મેં તને રસ્તામાં આ ગામની વાતો કહીને, અને પેલા બાવાની પણ… બસ એ બાવાના કાંડના રેલા હવે ચેક ભાભીના ઘર સુધી વહી આવ્યા છે ! એમાં વાત જાણે એમ છે કે, મુખીના દીકરાને બાવા સાથે ખુબ નજીકની – અંગત કહી શકાય એવી બેઠક છે. દારૂ, ચલમથી માંડી ગાંજો સુધીનું બધું એ બાવાને લાવી આપે, અને ક્યારેક એમાં પોતાનો ભાગ પણ પડાવે ! અને મુખીના એવા કુપુત્રની નજર આપણા આ ભાભી પર બગડી ! એને રસ્તામાં પજવવી, એના જોબનને ખરાબ નજરેથી તાકી રેહવું, અરે મોઢેમોઢે અઘટિત માંગણીઓ મુકવા સુધીના કારસ્તાન એણે કરેલા છે ! પણ આપણા ભાભી પણ જાય એવા થોડા છે, એમ તે કાંઇ એ મચક આપતા હોય ! અને એટલે જ એણે હમણાં બાવાના ચાલી રેહલા એક્કાનો લાભ ખાટી લેવાનું નક્કી કર્યું ! અને ભાભી ખુદ એની પાસે વિચિત્ર માંગણીઓ લઈને આવ્યા હતા એવી ચોરે ચઢીને વાતો કરી !’